જમ્મુ-કાશ્મીરના પુંછ સેક્ટરમાં પાકિસ્તાન તરફથી ફરી એકવાર ગુરૂવારે યુદ્ધવિરામનું ઉલ્લંઘન કરવામાં આવ્યું હતું, જેમાં 1 જવાન શહીદ થયો હતો. પુંછની કૃષ્ણા ઘાટીમાં યુદ્ધવિરામનું ઉલ્લંઘન થયું હતું, એક જવાન ઉપરાંત એક નાગરિકનું પણ આમાં મૃત્યુ થયું હતું. સેના અનુસાર, આ ક્ષેત્રમાં સવારથી ગોળીબાર થઇ રહ્યો હતો, જેનો ભારતીય સેનાએ પણ સણસણતો જવાબ આપ્યો હતો. એલઓસી પર ફૉરવર્ડ પોસ્ટ પર પાકિસ્તાન તરફથી ગોળીબાર કરવામાં આવ્યો હતો, જેમાં નાના હથિયારો વડે ગોળીબાર કરવામાં આવ્યો હતો.